જ્યારે સર્વેક્ષણ લોકોને એવું પૂછવામાં આવ્યું કે ઉત્તર પ્રદેશના રાજકીય ભૂકંપ માટે આ ઝઘડાનાં મૂળમાં કોણ છે ત્યારે ૪૩ ટકા લોકોએ જણાવ્યું હતું કે આ ઝઘડાનું મૂળ શિવપાલસિંહ યાદવ છે. ૧૫ ટકા લોકોએ આ માટે અમરસિંહને જવાબદાર ગણાવ્યા હતા અને માત્ર ત્રણ ટકા લોકોએ રામગોપાલ યાદવને જવાબદાર ગણાવ્યા છે. સપાના આંતરિક ઝઘડાથી કોની છબીને નુકસાન પહોંચ્યું છે તેવા પ્રશ્નના જવાબમાં ૩૦ ટકા લોકોએ સપાના ઝઘડાના કારણે પક્ષના સુપ્રિમો મુલાયમસિંહ યાદવની છબીને ભારે નુકસાન પહોંચ્યું હોવાનું જણાવ્યું હતું.